[image: image1.png]o Ajuntament de Sant Boi de Lluganés

. Uocanés, 8 - 08585 Sant o de igans (Bsrcelons) - NIF POG20000H

Tel 938578241

936578005, vy santboidellcanes cat. €.t stboilu@ba.cat





PLEC DE CLÀUSULES ECONÒMIQUES I ADMINISTRATIVES PARTICULARS QUE REGIRAN LA VENDA, MITJANÇANT CONCURS PÚBLIC I PER PROCEDIMENT OBERT, D’UNES FINQUES URBANES DE TITULARITAT MUNICIPAL

CLÀUSULA 1. Objecte.
L’objecte d’aquest plec de clàusules és la regulació del procediment per a l’adjudicació del contracte administratiu especial d’alienació de diverses finques urbanes de titularitat municipal.

En aquest sentit, el contracte es troba dividit en quatre lots, podent-se presentar ofertes per a l’adquisició de la plena propietat dels següents béns immobles:

LOT 1:

Finca situada al carrer Sobremunt, número 21 (parcel·la 24 del PP Pla Moner):

URBANA: Porció de terreny en el terme municipal de Sant Boi de Lluçanès, de superfície mil tretze metres quadrats i divuit decímetres quadrats – parcel·la número 24 del Pla Parcial d’Ordenació “PLA MONER”. Llinda: al Nord-Est, amb finca dels Germans Vilar-Vergés; al Nord-Oest amb la parcel·la 23 del PP Pla Moner (carrer Sobremunt, número 19), a sud Sud-Oest amb el carrer de Sobremunt i a Sud-Est amb la parcel·la 25 del PP Pla Moner (carrer Sobremunt, número 23). Sostre edificable: quatre-cents cinc metres quadrats amb vint-i-set decímetres quadrats).

Finca número 754 de Sant Boi de Lluçanès, inscrita al registre de la propietat de Vic número 3, al Volum 2933, llibre 24, foli 168, número CUFIR 08165000931241.

Amb referència cadastral número 9969204DG2596N0000XP.

LOT 2:

Finca situada al carrer Sobremunt, número 23 (parcel·la 25 del PP Pla Moner):
URBANA: Porció de terreny en el terme municipal de Sant Boi de Lluçanès, de superfície mil vuitanta-un metres quadrats i sis decímetres quadrats – parcel·la número 25 del Pla Parcial d’Ordenació “PLA MONER”. Llinda: al Nord-Est, amb finca dels Germans Vilar-Vergés; al Nord-Oest amb la parcel·la 24 del PP Pla Moner (carrer Sobremunt, 21), a sud Sud-Oest amb el carrer de Sobremunt i a Sud-Est amb la parcel·la 26 del PP Pla Moner (carrer Sobremunt, número 25). Sostre edificable: quatre-cents trenta-dos metres quadrats amb quaranta-dos decímetres quadrats).

Finca número 755 de Sant Boi de Lluçanès, inscrita al registre de la propietat de Vic número 3, al Volum 2933, llibre 24, foli 171, número CUFIR 08165000931258.

Amb referència cadastral número 9969205DG2596N0000IP.

LOT 3:

Finca situada al carrer Sobremunt, número 25 (parcel·la 26 del PP Pla Moner):

URBANA: Porció de terreny en el terme municipal de Sant Boi de Lluçanès, de superfície mil vuitanta-set metres quadrats i setanta-vuit decímetres quadrats – parcel·la número 26 del Pla Parcial d’Ordenació “PLA MONER”. Llinda: al Nord-Est, amb finca dels Germans Vilar-Vergés; al Nord-Oest amb la parcel·la 25 del PP Pla Moner (carrer Sobremunt, número 23), a sud Sud-Oest amb el carrer de Sobremunt i a Sud-Est amb vial lateral. Sostre edificable: quatre-cents trenta-cinc metres quadrats amb onze decímetres quadrats).

Finca número 756 de Sant Boi de Lluçanès, inscrita al registre de la propietat de Vic número 3, al Volum 2933, llibre 24, foli 174, número CUFIR 08165000931265.

Amb referència cadastral número 9969206DG2596N0000JP
LOT 4:

Finca situada al carrer Joaquim de Vilar, número 27:

URBANA: Parcel·la de terreny de 845m2 de superfície i de forma rectangular, assenyalada amb el número 27 del c. Joaquim de Vilar de Sant Boi de Lluçanès on té la façana, i que limita: al Nord, dreta entrant, amb la finca de la qual es segrega registral 636 de Sant Boi de Lluçanès; a l’Est, front, en una línia de 20m, amb el c. Joaquim de Vilar; a l’Oest, fons, en part amb la parcel·la 11 del PP Pla Moner propietat de la Sra. Dolors Rosés Pous, i en part amb la parcel·la 8 de Félix Vizcaíno Garcia; i al Sud, esquerra entrant, amb parcel·la 8 de Félix Vizcaíno Garcia. Té un sostre edificable de tres-cents trenta-vuit metres quadrats.

Finca número 745 de Sant Boi de Lluçanès, inscrita al registre de la propietat de Vic número 3, al Volum 2933, llibre 24, foli 52, número CUFIR 08165000919393.

Referència cadastral número: 9673281DG2597S0001MD.

Els licitadors podran presentar oferta tant per un únic lot, com per diversos d’ells, podent-ne arribar a resultar adjudicataris.

Les característiques d’aquest contracte són les pròpies d’un contracte administratiu especial i es subjectarà a les següents condicions:

1. A destinar la finca a la construcció d’un habitatge, d’acord amb els terminis als quals s’hagin compromès, d’acord amb el previst a la Clàusula 15.
2. A no transmetre els béns adquirits a terceres persones per actes intervivos mentre no els destini a aquesta finalitat, llevat que l’administració o entitat transmetent ho autoritzi.

3. Si la persona adquirent incompleix aquestes condicions per destinar els béns a la finalitat establerta, l’Ajuntament podrà exigir el compliment d’aquesta obligació finalista i resoldre el contracte de transmissió, en aquest cas amb el rescabalament per a l’administració dels danys per l’incompliment de les condicions pel mateix import de venda de la finca.

Aquestes condicions es faran constar en el document públic en què consti la transmissió de la finca.

-CPV: 70123000-9. 

CLÀUSULA 2. Aquest contracte té naturalesa jurídica administrativa com a contracte administratiu especial, d’acord amb el que estableix l’article 25.1.b) de la Llei 9/2017, de 8 de novembre, de contractes del sector públic (en endavant, LCSP).

Per a tot allò no regulat en aquest plec de clàusules administratives particulars, serà d’aplicació, en primer terme, la següent normativa específica:

a) Decret legislatiu 1/2010, de 3 d’agost, pel que s’aprova el Text refós de la Llei d’urbanisme.

b) Text refós de la Llei municipal i de règim local de Catalunya, aprovat per Decret legislatiu 2/2003, de 28 d’abril.

c) Decret 336/1988, de 17 d'octubre, pel qual s'aprova el Reglament del patrimoni dels ens locals.

d) Llei 33/2003, de 3 de novembre, del patrimoni de les Administracions públiques.

e) Llei 7/1985, de 2 d'abril, reguladora de les bases del règim local. 

I en segon terme:

a) Llei 9/2017, de 8 de novembre, de contractes del sector públic.

b) Reial decret 1098/2001, de 12 d’octubre, pel qual s’aprova el Reglament general de la Llei de contractes de les administracions públiques (en endavant, RGLCAP).
Així mateix, de forma supletòria s’aplicaran les normes de dret administratiu i, en el seu defecte, les normes de dret privat.
CLÀUSULA 3. Tipus de licitació. El tipus de licitació del contracte, que és l’import mínim i millorable a l’alça del preu de compravenda que poden oferir els licitadors, es fixa és el següent:

- Lot 1: Seixanta-quatre mil tres-cents setanta-set euros, quaranta-sis cèntims (64.377,46 €) El preu no inclou l'IVA corresponent.

- Lot 2: Seixanta-vuit mil sis-cents noranta euros, cinquanta-cinc cèntims (68.690,55 €) El preu no inclou l'IVA corresponent.

- Lot 3: Seixanta-nou mil cent disset euros, cinquanta-quatre cèntims (69.117,54 €) El preu no inclou l'IVA corresponent.

- Lot 4: Cinquanta-tres mil sis-cents noranta-un euros, trenta cèntims (53.691,30 €) El preu no inclou l'IVA corresponent.

Les ofertes que ofereixin un preu inferior als referits com a tipus de licitació seran exclosos de la licitació.

CLÀUSULA 4. Jurisdicció. Aquest contracte té naturalesa administrativa i ambdues parts queden sotmeses expressament a la legislació de contractes del sector públic i les seves disposicions de desenvolupament. Supletòriament, s’aplicaran la resta de normes de dret administratiu i en el seu defecte, les normes de dret privat.

Les qüestions litigioses sorgides sobre la interpretació, modificació, resolució i efectes d’aquest contracte seran resoltes per l’Alcaldia, els acords del qual posaran fi a la via administrativa i seran immediatament executius. En contra d’ells, tindrà lloc el recurs de reposició i el contenciós administratiu, de conformitat amb el que disposa la normativa d’aplicació.
CLÀUSULA 5. Procediment i forma d’adjudicació.

Aquest contracte s’adjudicarà, en tot allò no regulat en el present plec, pel procediment obert, de conformitat amb l’article 156 i següents de la LCSP..

CLÀUSULA 6. Capacitat.
Podran presentar-se a la licitació les persones físiques o jurídiques, espanyoles o estrangeres, que tinguin plena capacitat d’obrar i no estiguin incurses en cap de les prohibicions per contractar amb l’Administració de les assenyalades en l’article 71 de la LCSP.

Es podrà presentar una única oferta, per a cadascun dels lots, ja sigui de forma individual o conjunta amb altres persones físiques o jurídiques.

Així mateix es podrà presentar oferta a través d’una unió temporal d’empresaris a constituir-se a l’efecte, que s’obligui de forma solidària davant l’Ajuntament i compleixi amb el que preceptua l’article 65 de la LCSP.

La presentació de proposició per part dels licitadors presumeix que aquests accepten de manera íntegra i incondicionada les clàusules d’aquest plec i la declaració responsable que reuneixen totes i cadascuna de les condicions exigides per contractar amb l’Ajuntament.
CLÀUSULA 7. Publicació de l’anunci de licitació.
L’obertura del termini de presentació de proposicions es farà pública mitjançant la inserció d’un anunci de licitació en el Perfil de contractant a la Plataforma de serveis de contractació pública de l’ajuntament.
CLÀUSULA 8. Forma i termini de presentació de les proposicions

Els interessats poden presentar una única oferta per a cadascun dels lots en què es divideix l’objecte del contracte.

L’oferta es podrà presentar de forma individual o conjunta amb altres persones físiques o jurídiques. 

En cas de que es presenti una oferta de forma conjunta s’hauran de detallar els percentatges de titularitat sobre els béns immobles que tindrien cadascun dels interessats pel cas d’adjudicar-se i formalitzar-se el contracte. 

Si un interessat constés en diferents ofertes pel mateix lot cap d’elles podrà ser tinguda en consideració, resultant exclòs de la licitació junt amb la resta d’interessats que haguessin presentat oferta amb el mateix. 

Els interessats en prendre part en la licitació podran presentar les seves ofertes dins el termini de trenta dies naturals, comptats des del següent al de la publicació de l’anunci al Perfil de contractant.

Les ofertes s’hauran de presentar per mitjà de sobre electrònic al Perfil del Contractant de l’ajuntament de Sant Boi de Lluçanès.

Els interessats només podran fer servir aquest mitjà de presentació d’ofertes.
CLÀUSULA 9. Presentació de l’oferta telemàtica.

Els licitadors podran presentar la documentació que conformi la seva oferta, en el termini màxim que s’assenyala a l’anunci de licitació, mitjançant l’eina del sobre digital accessible a l’apartat “licitacions” i ”licitacions en termini” de l’adreça web següent:

https://contractaciopublica.cat/ca/perfils-contractant/detall/2991493?categoria=0
Al següent enllaç hi ha informació, manuals i tutorials relatius al funcionament de l’eina:

https://suport-licitacions-empreses.aoc.cat/hc/ca
Un cop accedeixin a l’eina web de sobre digital, els licitadors hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.

Les adreces electròniques que els licitadors indiquin en el formulari d’inscripció de l’eina de Sobre digital, que seran les emprades per enviar correus electrònics relacionats amb l’ús de l’eina d’Oferta telemàtica, han de ser les mateixes que les que designin en la seva declaració responsable per rebre els avisos de notificacions i comunicacions mitjançant l’e-NOTUM.

Els licitadors han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina.

Per poder iniciar la tramesa de la documentació, l’eina requerirà als licitadors que introdueixin una paraula clau per accedir a l’espai de preparació de l’oferta. Aquesta paraula clau no xifra la documentació, només securitza l’espai de preparació de l’oferta per tal que les empreses licitadores hi puguin accedir en moments diferents o des de diferents dispositius per preparar la seva oferta.

Una vegada es disposi de tota la documentació de l’oferta i s’hagin adjuntat els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què s’hagi presentat, ja no es podrà modificar la documentació tramesa.

Cal tenir en compte que l’eina no permet suprimir o modificar les ofertes un cop presentades; sí és possible en qualsevol moment anterior a l’enviament de l’oferta. En cas que un licitador presenti dues o més ofertes a un mateix lot dins del termini de presentació d’ofertes, pretenent que l’última substitueixi a una o unes ofertes anteriors, ha d’informar-ho així fefaentment a l’òrgan de contractació i aquest o, en el seu cas, la mesa de contractació, valorarà el que procedeixi respecte d’aquestes ofertes.

Podeu trobar material de suport sobre com preparar una oferta mitjançant l’eina de Sobre digital i Oferta telemàtica a l’apartat de “Material d'ajuda per a persones usuàries” en el desplegable de “suport” de la Plataforma de serveis de contractació pública:
https://contractaciopublica.cat/ca/manuals/usuari
D’acord amb el que disposa l’apartat 1.h) de la disposició addicional setzena de la LCSP, l’enviament de les ofertes mitjançant l’eina d’Oferta telemàtica es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada.

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la qual s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases.

Les proposicions presentades fora de termini no seran admeses sota cap concepte.

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de l’Ajuntament. Així, és obligació dels licitadors passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat pels licitadors estigui malmès, en blanc o sigui il·legible o estigui afectat per algun virus informàtic, es valoraran, en funció de quina sigui la documentació afectada, les conseqüències jurídiques respecte de la participació d’aquest en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, l’òrgan de contractació podrà acordar l’exclusió del licitador. En cas que el virus informàtic esborri, malmeti, deteriori, alteri, suprimeixi o faci inaccessible dades informàtiques, programes informàtics o documents electrònics, per causes imputables al licitador, es podran reclamar indemnitzacions per danys i perjudicis, sense perjudici de les possibles accions penals, segons allò que preveu l’article 264 de la Llei orgànica 10/1995, de 23 de novembre, del Codi Penal.

Els licitadors podran presentar una còpia de seguretat dels documents electrònics presentats en suport físic electrònic, que els serà sol·licitada en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta a través de l’eina d’Oferta telemàtica. Així mateix, s’ha de tenir en compte que aquesta còpia no podrà ser emprada en el cas d’haver enviat documents amb virus a través de l’eina d’Oferta telemàtica, atesa la impossibilitat tècnica en aquests casos de poder comparar les empremtes electròniques i, per tant, de poder garantir la no modificació de les ofertes un cop finalitzat el termini de presentació

L’eina d’Oferta telemàtica no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2).

Les especificacions tècniques necessàries per a la presentació electrònica d’ofertes estan disponibles a l’apartat de “Material d'ajuda per a persones usuàries” dins del desplegable de “suport” de la Plataforma de serveis de contractació pública:

https://contractaciopublica.cat/ca/manuals/usuari
Els formats de documents electrònics admissibles són pdf.
La presentació d’Oferta telemàtica requerirà de la signatura amb un certificat digital reconegut pel Validador del Consorci AOC.

D’acord amb l’article 23 del RGLCAP, els estrangers han de presentar la documentació traduïda de forma oficial al català i/o al castellà.

Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el perfil de contractant, a la Seu electrònica de l’òrgan www.santboidellucanes.cat.
CLÀUSULA 10. Protecció de dades. 
La presentació de les sol·licituds de participació porta implícita l’autorització per incorporar les dades personals en els sistemes d’informació de l’Ajuntament de Sant Boi de Lluçanès, d'acord amb la legislació o normativa vigent en cada cas. L'Ajuntament garanteix la confidencialitat en el tractament de les dades de caràcter personal que recull, així com la implementació de les mesures, d'ordre tècnic i organitzatiu, que vetllin per la seguretat d'aquestes dades.

En compliment del que estableix l’article 11 de la Llei orgànica 3/2018, de 5 de desembre, de protecció de dades personals i garantia dels drets digitals, es facilita als licitadors la informació següent en relació a les dades que subministrin en el marc d’aquesta licitació:
	
	Informació bàsica sobre protecció de dades

	Responsable
	Ajuntament de Sant Boi de Lluçanès – Pg. Lluçanès, 8, CP 08589, Sant Boi de Lluçanès, Tel. 938578241 – mail st.boillu@santboidellucanes.cat

	Finalitat
	Gestió del procés de licitació

	Legitimació
	Compliment d’una missió realitzada en interès públic o en l’exercici de poders públics

	Destinataris
	No es preveu la cessió de dades a tercers llevat d’obligació legal

	Drets
	Pot exercir els drets d’accés, rectificació, supressió i portabilitat de les seves dades, i la limitació o oposició al seu tractament, així com els altres drets que li corresponguin segons es detalla a la informació addicional


CLÀUSULA 11. Contingut de les proposicions.
L’oferta telemàtica contindrà els arxius següents:

a) Declaració responsable, que s’inclourà dins l’arxiu o sobre electrònic número 1.

El model de declaració responsable consta com a Annex I al present.

b) Proposició econòmica, que s’inclourà dins l’arxiu o sobre electrònic número 2. 
El model de proposició econòmica consta com a Annex II al present.

Cap licitador podrà presentar més d’una proposició, ja sigui de forma individual, conjunta o en unió temporal per a diferents lots. La infracció d'aquesta condició implicarà la inadmissió de totes les propostes subscrites per ell.
CLÀUSULA 12. Notificació electrònica.
Els licitadors rebran un avís de notificació electrònica de tots els actes d’aquest procediment a l’adreça de correu electrònic comunicada.

La notificació la podran descarregar al següent enllaç de la Seu electrònica de l’Ajuntament https://usuari.enotum.cat/?o=820160009, amb un sistema d’identificació electrònic vàlid.

CLÀUSULA 13. Mesa de Contractació.
La Mesa de Contractació estarà integrada pels membres següents:
President: Marc Parés Muns, alcalde.

Vocal: Jordi Pujol Vilamitjana, 2n tinent d’alcalde; Imma Pujol Molist, arquitecta municipal; Cristina Millàs Martí, administrativa; i Jean-Pierre Baurier Casanovas, secretari-interventor accidental; Secretària: Judith Pena Ginebra, auxiliar administrativa.

CLÀUSULA 14. Qualificació de la documentació.

Aquest acte, que no serà públic, es podrà ajornar en el supòsit de fallida tècnica que impossibiliti l’ús de l’eina d’Oferta telemàtica, publicant al Perfil del Contactant l’avís corresponent.
Si la Mesa observés defectes o omissions esmenables en la documentació presentada, ho comunicarà als interessats a través de notificació electrònica, perquè els esmenin en el termini de tres dies hàbils.

L’oferta s’ha d’obrir en la data i hora assenyalada en l’anunci de licitació i configurada en l’eina d’obertura.

El termini màxim d’obertura de les proposicions és de vint dies naturals comptats des de l’endemà de la data de finalització del termini de presentació.

En tot cas, no s’acceptaran aquelles proposicions que:

a) Tinguin contradiccions, omissions, errors o esmenes que no permetin conèixer clarament allò que l’Ajuntament estimi fonamental per considerar l’oferta.

b) No tinguin concordança amb la documentació examinada i admesa.

c) No igualin o superin l’import mínim establert per a cada lot.

d) Variïn substancialment el model de proposició establert.

Abans de formular la proposta d’adjudicació, la Mesa de Contractació podrà demanar els informes tècnics que consideri necessaris i que guardin relació amb l’objecte del contracte.

L'informe de proposta d'adjudicació haurà de:

1) Classificar les ofertes de major a menor puntuació.

2) Motivar l'oferta més avantatjosa.

3) Relacionar els motius d'exclusió dels altres licitadors.

Emesos, si escau, els corresponents informes, la Mesa, prèvia exclusió, si escau, de les ofertes que no compleixin els requeriments del plec, formularà la proposta de resolució a favor del licitador que hagués presentat l’oferta més avantatjosa per a l’Ajuntament, per aplicació dels criteris d’adjudicació indicats a la clàusula següent, o bé proposarà que el procediment sigui declarat desert, cas aquest en què s’han de motivar les raons en les quals es fonamenta aquella proposta.

CLÀUSULA 15. Criteris de valoració que han de servir de base a l’adjudicació.
Els criteris que han de servir de base per a l’adjudicació són els següents: 

A- Oferta econòmica: Per cada mil euros de més sobre el preu de licitació, 1 punt, o proporció que correspongui, amb un màxim de 10 punts.
B- Termini d’edificació. El termini s’estableix a partir de la data d’atorgament de l’escriptura pública de compravenda i pel compromís d’iniciar els tràmits per a l’edificació de la parcel·la adjudicada dins el mateix.

- En el termini de fins a 4 anys, 15 punts.

- En el termini de fins a 6 anys, 7,5 punts.

- En el termini de fins a 8 anys, 3,75 punts.

L’òrgan de contractació es reserva la facultat d’adjudicar el contracte a la proposició més avantatjosa, sense atendre necessàriament al valor econòmic de la mateixa, o declarar desert el concurs.

CLÀUSULA 16. Requeriment de documentació al licitador amb l'oferta més avantatjosa.

La Mesa de Contractació requerirà al licitador que hagi obtingut la millor puntuació perquè, en el termini de 10 dies hàbils a comptar des de la notificació, presenti la següent documentació:

a) Documents que acreditin la personalitat del/s licitador/s (en cas de persona jurídica):

Si es tracta d’una persona jurídica espanyola, escriptura de constitució de l’entitat adaptada, en tot cas, a la legislació vigent i testimoni de la seva inscripció en el Registre oficial corresponent. En aquesta escriptura haurà d’acreditar-se que la finalitat o activitat de la societat té relació directa amb l’objecte del contracte.

Si és una persona jurídica no espanyola d’algun Estat membre de la Unió Europea o signatari de l’acord sobre l’Espai Econòmic Europeu, s’acreditarà per la seva inscripció en el registre procedent d’acord amb la legislació de l’Estat on estiguessin establerts, o mitjançant la presentació d’una declaració jurada o un certificat, en els termes que s’estableixin reglamentàriament, d’acord amb les disposicions comunitàries d’aplicació.

Per la resta de persones jurídiques estrangeres:

-Certificació i informe de reciprocitat (quan sigui necessari), als quals es refereix l’article 10 del RGLCAP.

-Acreditar tenir oberta una sucursal a Espanya, inscrita en el Registre corresponent, amb designació d’apoderats o representants per a les seves operacions.

En tot cas, les persones estrangeres han d’incloure una declaració per la qual se sotmetin a la jurisdicció dels Jutjats i Tribunals espanyols de qualsevol ordre, per totes les incidències que de manera directa o indirecta puguin sorgir del contracte, amb renúncia, si s’escau, al fur jurisdiccional estranger que pogués correspondre al licitador.

Els documents acreditatius de la personalitat de les empreses estrangeres es presentaran traduïts de manera oficial a les llengües catalana o castellana per part d’un traductor jurat amb títol suficient.

b) Documents que acreditin la facultat d’actuar a nom de tercers . Quan el licitador hagi presentat l’oferta per mitjà d’un representant, s’haurà d’acompanyar un poder notarial que acrediti que es troba facultat per a representar a la persona o entitat en nom de la qual concorre davant l’Administració, i una fotocòpia compulsada o legitimada per un notari del seu DNI, o del document que, en el seu cas, el substitueixi reglamentàriament. El poder haurà d’estar inscrit en el Registre Mercantil en el cas de les societats mercantils. Si es tracta d’un poder per a un acte concret, no cal la inscripció en el Registre Mercantil, d’acord amb el que disposa l’article 94.1 apartat 5 del Reglament d’aquest registre.

Les escriptures d’apoderament i constitució hauran de ser compulsades. Per efectuar la compulsa caldrà presentar una còpia autèntica o certificada i fotocòpia de l’Escriptura Pública de Poder i de l’Escriptura Pública de Constitució de la Societat, així com la resta d’escriptures que es considerin necessàries per acreditar la capacitat jurídica i la representació del licitador.
L’Ajuntament de Sant Boi de Lluçanès obtindrà pels seus propis Mitjans les dades relatives al compliment de les obligacions tributàries amb l’Agència Tributària i de pagament amb la Tresoreria General de la Seguretat Social, i a la hisenda local.
CLÀUSULA 17. Adjudicació.

L'òrgan de contractació haurà d'adjudicar el contracte dins dels cinc dies hàbils següents a la recepció de la documentació requerida, segons la clàusula anterior, de forma motivada i fixant i concretant els termes de la mateixa.

La notificació de l'adjudicació motivada, juntament amb l'informe que va servir de base per adjudicar si existís, s'efectuarà a tots els licitadors simultàniament a l'adreça que haguessin designat en presentar les seves proposicions.

En la notificació s'indicarà el termini en què ha de procedir-se a la formalització.

L’adjudicació es publicarà al Perfil de contractant (article 63 de la LCSP).

CLÀUSULA 18. Perfeccionament del contracte.
El contracte es perfeccionarà amb la seva formalització. A partir d’aquest moment, l'adjudicatari i l'Ajuntament resten obligats al seu compliment, i els són d'aplicació les disposicions vigents sobre contractació administrativa en relació a la resolució, rescissió i denúncia dels contractes i responsabilitats en què incorrin en el seu compliment.

CLÀUSULA 19. Formalització del contracte.
El contracte no es podrà formalitzar fins que hagin transcorregut 15 dies hàbils des de la tramesa de la notificació de l’adjudicació als licitadors, tot de conformitat amb l’establert a la Disposició addicional 15ª de la LCSP.

Si un cop finalitzat aquest termini no s’ha interposat el recurs especial en matèria de contractació previst a l’article 44 LCSP, que impliqui la suspensió del procediment, o s’hagués acordat l’aixecament de la suspensió, es requerirà al licitador perquè en un termini no superior a 5 dies a partir de la data següent a la de recepció del requeriment es procedeixi a la formalització del contracte.

Així mateix, l’adjudicatari haurà de realitzar el pagament de l’import total de la seva oferta, més els corresponents impostos, en favor de l’Ajuntament, de forma prèvia a la formalització del contracte.

El contracte es formalitzarà per mitjà d’escriptura pública a càrrec del comprador.

La formalització es publicarà al Perfil de contractant.

CLÀUSULA 20. Renúncia i desistiment del procediment d'adjudicació.
En el cas en què l'òrgan de contractació desisteixi o renunciï a celebrar el contracte ho notificarà als candidats o licitadors podent-se acordar abans de la formalització havent de compensar als candidats o licitadors per les despeses en què haguessin incorregut, en la forma prevista en l'anunci o en el plec, o d'acord amb els principis generals que regeixen la responsabilitat de l'Administració, si escau. 

Així mateix, en el cas de que l’adjudicatari no satisfaci el preu del contracte o bé no formalitzi el mateix, dins del termini atorgat, l’Ajuntament podrà considerar retirada la seva oferta, procedint-se en aquest cas, a requerir el pagament i la formalització al licitador següent, per l’ordre en què hagin quedat classificades les ofertes.
Sant Boi de Lluçanès, 10 de juny de 2024

Annex núm. I. Model de Declaració responsable
DECLARACIÓ RESPONSABLE:
Interessat/s:
Nom i cognoms / Denominació social: ................................................................................

DNI/NIE/NIF: .......................................................

(AQUESTA NOTA NO CAL QUE CONSTI AL DOCUMENT QUE ES PRESENTI. Si l’oferta es presenta per més d’un interessat indiqueu-los tots. En cas de no indicar-se totes les dades no es podran afegir amb posterioritat.) 
Representant (si s’escau): 
Nom i cognoms: ...................................................................................................................

DNI/NIE: .......................................................

Faig constar: 

1) Que autoritzo a l’Ajuntament de Sant Boi de Lluçanès i presto el consentiment per sol·licitar les dades relatives a identitat i al compliment de les obligacions tributàries i de la Seguretat Social amb l’Agència Tributària i amb la Tresoreria General de la Seguretat Social, respectivament, i amb la pròpia administració.

2) Que designa com a adreça de correu electrònic a efectes de notificacions la següent:............................................................ 

3) Que el licitador, empreses filials o empreses vinculades, no realitzen operacions financeres en aquells paradisos fiscals, que tinguin aquesta naturalesa segons la llista de països elaborada per les Institucions Europees o avalades per aquestes o, en el seu defecte, l’Estat espanyol o fora d’ells i que hagin estat declarades delictives, en els termes legalment establerts, com delictes de blanqueig de capitals, frau fiscal o contra la Hisenda Pública.

(Signatura electrònica del licitador)
ANNEX II. Model de proposició econòmica. El model de proposició econòmica a incloure en el sobre número 2 és el següent:

PROPOSICIÓ ECONÒMICA:

Interessat/s:

Nom i cognoms / Denominació social: ................................................................................

DNI/NIE/NIF: .......................................................

Percentatge de participació en la compra: ................................

(AQUESTA NOTA NO CAL QUE CONSTI AL DOCUMENT QUE ES PRESENTI. Si l’oferta es presenta per més d’un interessat indiqueu-los tots, amb el corresponent percentatge de participació en la titularitat de la propietat. En cas de no indicar-se totes les dades no es podran afegir amb posterioritat.

En cas d’existir només un interessat el percentatge de participació en la titularitat és del 100%.)

Representant (s s’escau):

Nom i cognoms: ............................................................................................................

DNI/NIE: .......................................................

Assabentat/da de les condicions exigides per optar a la contractació relativa a l’alienació de les finques de titularitat de l’ajuntament de Sant Boi de Lluçanès, em comprometo a portar-la a terme amb subjecció al plec de clàusules administratives particulars, que accepto íntegrament, i a l’oferta presentada SEGÜENT:
a) Preu pel lot número _____:

Preu net (sense IVA)

(AQUESTA NOTA NO CAL QUE CONSTI AL DOCUMENT QUE ES PRESENTI. Si s’escau) b) Preu pel lot número _____:

Preu net (sense IVA)
(AQUESTA NOTA NO CAL QUE CONSTI AL DOCUMENT QUE ES PRESENTI. Si s’escau) b) Preu pel lot número _____:

Preu net (sense IVA)
(AQUESTA NOTA NO CAL QUE CONSTI AL DOCUMENT QUE ES PRESENTI. Si s’escau) b) Preu pel lot número _____:

Preu net (sense IVA)
(AQUESTA NOTA NO CAL QUE CONSTI AL DOCUMENT QUE ES PRESENTI. Si s’escau)

(AQUESTA NOTA NO CAL QUE CONSTI AL DOCUMENT QUE ES PRESENTI L’oferta no podrà ser inferior, en cap cas, a l’import que consta a la clàusula 3 (impostos no inclosos) Els imports hauran d'expressar-se en xifres.

Pot presentar ofertes per qualsevol dels lots, un o diversos d’ells. Caldrà fer-ho de forma indivualitzada.)

b) Em comprometo iniciar els tràmits per a l’edificació de la parcel·la adjudicada dins termini de __________ anys.

(Signatura electrònica del licitador)
CODI DE L’EXPEDIENT: 102  NOM DE L’EXPEDIENT: 2024_102_VENDA SOLARS


[image: image2.emf]